CELEX: E2022P0001
Language: et
Date: 2022-01-10 00:00:00
Title: Ettevõtjate G. Modiano Limited ja Standard Wool (UK) Limited 10. jaanuaril 2022 EFTA järelevalveameti vastu algatatud hagi (Kohtuasi E-1/22) 2022/C 103/11

3.3.2022   
            
            
               ET
            
            
               Euroopa Liidu Teataja
            
            
               C 103/14
            
         
      Ettevõtjate G. Modiano Limited ja Standard Wool (UK) Limited 10. jaanuaril 2022 EFTA järelevalveameti vastu algatatud hagi
      (Kohtuasi E-1/22)
      (2022/C 103/11)
      G. Modiano Limited ja Standard Wool (UK) Limited, keda esindavad advokaadid Karl O. Wallevik (Advokatfirmaet Wallevik, Klostergaten 36, 5005 Bergen, Norra) ja Charles Whiddington ja Zanda Romata (Steptoe & Johnson L.L.P., 489 Avenue Louise, 1050 Brussels, Belgia), algatasid 10. jaanuaril 2022 EFTA kohtus hagi EFTA järelevalveameti vastu.
      G. Modiano Limited ja Standard Wool (UK) Limited taotlevad, et EFTA kohus:
      
                  1.
               
               
                  tunnistaks käesoleva apellatsioonkaebuse vastuvõetavaks ja põhjendatuks;
               
            
                  2.
               
               
                  tunnistaks EFTA järelevalveameti 9. novembri 2021. aasta otsuse asjas nr 84045 tühiseks;
               
            
                  3.
               
               
                  tunnistaks, et subsiidiumikava on uus abi ja et kogumiskeskused on saanud ebaseaduslikku abi vähemalt alates 2002. aastast, ning paluks EFTA järelevalveametil teha kindlaks ebaseadusliku abi summa;
               
            
                  4.
               
               
                  mõistaks EFTA järelevalveametilt välja ettevõtjate G. Modiano Limited ja Standard Wool (UK) Limited kohtukulud;
               
            
                  5.
               
               
                  võtaks kohtumõistmiseks vajalikke muid ja täiendavaid meetmeid.
               
            Õiguslik ja faktiline taust ning hagi toetuseks esitatud väited
      
                  —
               
               
                  G. Modiano Limited on Inglismaal ja Walesis asutatud osaühing. Selle põhitegevus on lambavilla import, eksport, töötlemine ja sellega kauplemine.
               
            
                  —
               
               
                  Standard Wool (UK) Limited on Inglismaal ja Walesis asutatud osaühing. Tegemist on rahvusvahelise villatöötleja ja -kauplejaga, kes keskendub eelkõige villa töötlemisele ja sellega kauplemisele varajases etapis.
               
            
                  —
               
               
                  6. septembril 2019 esitasid G. Modiano Limited ja Standard Wool (UK) Limited (edaspidi „avalduse esitajad“) EFTA järelevalveametile kaebuse Norra villa subsiidiumikava kohta (edaspidi „subsiidiumikava“).
               
            
                  —
               
               
                  Käesolev avaldus on hagi kaebuse lõpetamiseks 9. novembril 2021 vastu võetud EFTA järelevalveameti otsuse (edaspidi „vaidlustatud otsus“) tühistamiseks.
               
            
                  —
               
               
                  Avalduse esitajad soovivad vaidlustatud otsuse tühistamist, sest EFTA järelevalveamet:
                  
                              —
                           
                           
                              eksis õigusnormi kohaldamisel ja eksis oma hinnangus, kui ta järeldas, et subsiidiumikava ei kujuta endast mitte uut, vaid olemasolevat abi;
                           
                        
                              —
                           
                           
                              ei võtnud arvesse kogu avalduse esitajate poolt järelevalveametile saadetud kirjavahetuses esitatud asjakohast teavet ning rikkus EFTA riikide vahel järelevalveameti ja kohtu asutamise kohta sõlmitud lepingu artiklist 16 tulenevat põhjendamiskohustust;
                           
                        
                              —
                           
                           
                              ei uurinud ega hinnanud, mil määral on kogumiskeskused saanud ebaseaduslikku abi;
                           
                        
                              —
                           
                           
                              ei uurinud ega hinnanud subsiidiumikava kahjulikku konkurentsimõju.